Be to, Kruonio hidroakumuliacinėje elektrinė bus pastatytas dar vieną agregatas, skirtas vėjo energijos naudojimui, o 5-7-iuose didžiuosiuose Lietuvos miestuose ateityje bus pastatytos šiukšlių deginimo gamyklos, svarstoma galimybė energiją gaminti iš nuotekų. Tokioms gamykloms statyti bus skelbiami viešieji konkursai.
"Mes turime judėti į priekį sparčiais žingsniais, nes Europa įsipareigojo iki 2020 metų energijos balanse turėti 23 proc. energijos, pagamintos iš atsinaujinančių šaltinių. Be to, būtina nustatyti užduotis ir susidėlioti prioritetus, kaip ir kokiais tempais vystysime "žaliąją energetiką", – teigė energetikos ministras Arvydas Sekmokas.
Numatoma padvigubinti mažosiose hidroelektrinėse pagaminamos elektros apimtis, nes tai yra pigiausias ir efektyviausias energijos šaltinis, pranešė Energetikos ministerija.
Per keletą savaičių ministerija turi galutinai parengti veiksmų programą, kurią tvirtins Vyriausybė ir kuri bus pradėta įgyvendinti nedelsiant.
Tarp programos prioritetų – biomasės gamyba ir naudojimas energijai gaminti. Tam būtų naudojami ne tik karklai, bet ir šiaudų granulės, biomasė, gauta išvalius miškus ar pagamintą iš medžio apdirbimo pramonės atliekų.
Planuojama sukurto specialų rėmimo fondą, kuris kauptų lėšas, apmokestinus iškastinio kuro (dujų, naftos produktų) naudojimą ir remtų atsinaujinančių energijos šaltinių naudojimą bei plėtrą.
Be to, planuojama remti vartotojus, kurie savo reikmėms įsirengs geoterminę šildymo sistemą ar naudos saulės energiją.